કોલકાતાઃ અહીં પ્રવાસી શ્રીલંકા સામે ગઈ કાલે શરૂ થયેલી પ્રથમ ટેસ્ટના પ્રથમ દિવસે જ ફક્ત ૧૨ ઓવરની રમત દરમિયાન મુશ્કેલીમાં મુકાયેલી ટીમ ઇન્ડિયાની પરિસ્થિતિમાં આજે મેચના બીજા પણ કોઈ સુધારો જોવા મળ્યો નહોતો અને દિવસની શરૂઆતની રમતમાં જ ભારતે અજિંક્ય રહાણેની વિકેટ ગુમાવી હતી. ગઈ કાલની રમત બંધ રહી ત્યારે ભારતે ત્રણ વિકેટ ગુમાવીને ૧૭ રન બનાવ્યા હતા. ગઈ કાલના અણનમ બેટ્સમેનો ચેતેશ્વર અને રહાણેએ આજે ભારતની ઇનિંગ્સ આગળ ધપાવી હતી. મેચ આજે અડધો કલાક વહેલી શરૂ થઈ હતી. આજે પણ વરસાદ પડશે તેવી આગાહી અહીંના હવામાન ખાતાએ કરી છે.